ტერნოპილის სახელმწიფო სამედიცინო უნივერსიტეტი
ტერნოპილის სახელმწიფო სამედიცინო უნივერსიტეტი (უკრ. Тернопільський державний медичний університет імені І. Я. Горбачевського) — უმაღლესი სასწავლო დაწესებულება უკრაინის ქალაქ ტერნოპილში. დაარსდა 1957 წელს, ხოლო ექიმების პირველი გამოშვება (203 ექიმი) შედგა 1961 წლის ივნისში. 1992 წლის 1 ივლისს, უკრაინის მინისტრთა კაბინეტის №363 დადგენილებით, უნივერსიტეტს მიენიჭა წარმოშობით ტერნოპილელ მეცნიერის ივან გორბაჩევსკის სახელი. 1997 წლის 30 იანვარს უნივერსიტეტს სამედიცინო აკადემიის წოდება მიენიჭა, ხოლო 2004 წლის 17 ნოემბრიდან 2 დეკემბრამდე უკრაინის მინისტრთა კაბინეტის გადაწყვეტილებით უნივერსიტეტის რეორგანიზაცია მოხდა და იგი სახელმწიფო სამედიცინო უნივერსიტეტად გადაიქცა.